Rastoilet-herrie oorspoel Louis Trichardt – praag.co.za
"Nee dit is nie waar nie. Daar is nie so iets nie," het Bennie van der Merwe aan Sapa gesê.
Huurders gebruik hul eie toilette maar lede van die publiek het nie toegang tot huurders se geriewe nie, sê Van der Merwe.
Van der Merwe het gesê van die huurders het sleutels vir die toilette en dat daar sleutels aan die ander huurders voorsien sal word. Rita van Schalkwyk, opsigter van die gebou, het ook die bewerings ontken maar bygevoeg dat een van die toilette vir die bestuurder se gebruik alleenlik is. "Wit en swart werkers gebruik dieselfde toilette. Dit gaan nie oor swart of wit nie."
Huurders meen egter dat hulle verneder word. "Daar is vier toilette in die gebou," het 'n sakeman, wat anoniem wou bly, aan die koerant gesê. "Een is vir swart vroue, een vir swart mans, een vir wit en bruin vroue, en die laaste een word deur een wit man gebruik. Die toilette is ook altyd gesluit en ons moet die sleutel by 'n wit vrou aanvra as ons dit wil gebruik."
Anonieme huurders het by die koerant gekla oor die beweerde rassisme.
Isaac Mangena, woordvoerder van die Menseregtekommissie, het Woensdag in 'n verklaring gesê die kommissie is bewus van die beweringe en 'n span is na die dorp gestuur om die bewerings te bevestig. "Indien dit waar is, sal ons dadelik 'n ondersoek van stapel stuur," het Mangena gesê.
Skrywer praagGepubliseer op 6 November 2014 Kategorieë Nuus, Suider-AfrikaSleutelwoord huurders, huurgeriewe, louis trichardt, openbare geriewe, sowetan, toilette, Vleissentraal